נערת הרוק
זה יכול להיות גם סרט קולנוע; נערה רזה; שיער ארוך; חזה כבד; (או רק פטמות בולטות מאוד); ואף אדום מקור (או קוקאין); עם להקת הרוק, ברחוב ליד הפארק; חורף עוד מעט; כשהם מנגנים, היא לא אוספת כסף; היא יושבת קצת רחוק מהם על מן קופסה שחורה; (או שהיא קמה לה פתאום ויושבת פתאום; על אבן חדה מחוץ למעגל); עיניה ריקות או עצובות; היא בכלל לא אוהבת מישהו מהם.; היא שוכבת רק עם המתופף; (או עם כולם, או עם אף אחד לא,; או לפעמים עם מי שנשאר; איתה, לבד, במקרה); הם לא רוצים ממנה כלום,; או לא יותר ממה שהיא נותנת.; גם עיניהם ריקות מטופשות.; היא מחכה למישהו אחר; התגלגלה איתו עד רומא; בחזרה נסעה לבד; (או נסחבה איתו,; או נסחבה עם מישהו אחר); וכשנסעו דיבר איתה על זו שעזבה אותו; שהוא אוהב אותה עדיין,; בת זונה (או שידבר איתה; על תכניות הנישואין שלו, על כסף; ועל נדודים קבועים).; עיניה ריקות, מטומטמות, קרות אולי; בכלל היא מפגרת ובימים קרים מאוד; הם נכנסים לאיזו אכסניה זולה ומדברים; הרבה על קוקאין ולפעמים בקור על בירה; לא קרה חולמים על נסיעה להודו; באוטובוס צפוף דרך איסטנבול וקאבול; חם שם וזול שם אפשר להביא ולמכור גם קצת כאן.; הם לא רוצים להפיק תקליט ולא אכפת להם; כמעט משום דבר; היא מזדיינת בקלות; (או כמעט לא זזה כמעט; כל הדפיקה או מסייעת; בתנועה קלה של הישבן שלה; לאקט החדירה וקופאת; או משתוללת); היא לא אוכלת או היא כן; אוכלת או היא לא גומרת או; היא כן גומרת או היא לא מדברת; היא לא נותנת לא מזדיינת לא או כן; מאוננת אולי רק מבשלת להם אולי רק מתבוננת; בהם בשקט בשקט; בסוד הם מעשנים מריחואנה ושותקים; היא היתה רוצה להיות; נערת רוק אבל אין דבר כזה; 